CELEX: 62021CN0218
Language: sl
Date: 2021-04-01 00:00:00
Title: Zadeva C-218/21: Predlog za sprejetje predhodne odločbe, ki ga je vložilo Supremo Tribunal Administrativo (Portugalska) 1. aprila 2021 — Autoridade Tributária e Aduaneira/DSR — Montagem e Manutenção de Ascensores e Escadas Rolantes, S. A.

28.6.2021   
            
            
               SL
            
            
               Uradni list Evropske unije
            
            
               C 252/12
            
         
      Predlog za sprejetje predhodne odločbe, ki ga je vložilo Supremo Tribunal Administrativo (Portugalska) 1. aprila 2021 — Autoridade Tributária e Aduaneira/DSR — Montagem e Manutenção de Ascensores e Escadas Rolantes, S. A.
      (Zadeva C-218/21)
      (2021/C 252/17)
      Jezik postopka: portugalščina
      
         Predložitveno sodišče
      
      Supremo Tribunal Administrativo
      
         Stranki v postopku v glavni stvari
      
      
         Pritožnica: Autoridade Tributária e Aduaneira
      
         Nasprotna stranka: DSR. — Montagem e Manutenção de Ascensores e Escadas Rolantes, S. A.
      
         Vprašanji za predhodno odločanje
      
      
                  1.
               
               
                  Ali je uporaba točke 2.27 seznama I, priloženega k zakoniku o DDV, ki se razlaga tako, da zajema popravilo in vzdrževanje dvigal, ki ju je opravilo podjetje, navedeno v zgoraj povzetem dejanskem stanju, in da vodi do uporabe nižje stopnje DDV, v skladu s pravom Evropske unije, zlasti s Prilogo IV k [Šesti] direktivi o DDV (1)?
               
            
                  2.
               
               
                  Ali je uporaba te določbe zakonika o DDV, pri kateri se upoštevajo tudi druge določbe nacionalnega prava – členi 1207, 204(1)[(e)] in (3) ter 1421(2)[(b)] civilnega zakonika (določbe o pojmih podjemne pogodbe in nepremičnine ter o domnevi, da je dvigalo skupni del stavbe v etažni lastnini) – v skladu s pravom Skupnosti, zlasti s Prilogo IV k [Šesti] direktivi o DDV?
               
            
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).